Lê-Jou-Eier: Watter lekker happie is altyd in jou yskas? - Dis Ekke
Lê-Jou-Eier: Watter lekker happie is altyd in jou yskas?
Posted by HesterLeyNel on 2019-03-28
Die Ingelse muntstuk neem ons op toweragtige reise
Hoe het jy die status van Towerin bereik?
Lê-Jou-Eier oor die Towerinne en Coronamouna
Die kos wat mense in hulle yskas aanhou sê nogal baie oor hulle leefwyse, lewensuitkyk, genietinge en soms hulle innerlike stryd met hulleself. Die stryd is nou teen die sondige happies wat eintlik nie in die yskas hoort nie. Nou wonder ek of ander mense se yskas ook dieselfde soort sondes of gesondheidskosse as myne bevat.
Terwyl jy nou jou yskas gaan oopmaak vir almal om in te kyk, gee sommer 'n resep daar aan vir jou geliefkoosde yskas-sondetjie. Vertel dan vir ons hoekom hierdie besondere kossoort(e) altyd 'n plekkie op jou yskas se rak het.
Jy kan ook maar vertel van die stryd rondom die inhoud van die yskas 😜 ek het ook 'n huisgenoot wat soms desperaat wonder hoekom die inhoud van hierdie huis se yskas hom so straf. Hy verstaan nie heeltemal die konsep van twee vroumense se stemme teen een enkele mansstem wat daar in die agtergrond rommel nie. Die inkopies en dus die inhoud van die yskas, is immers die domein van die twee vroumense wat soms net so hard moet baklei om besit van die tv se remote control. Tit for tat.
Ons InLinkz skakel vir hierdie uitdaging is https://fresh.inlinkz.com/p/f651aca5342f4bb9afec003e5aab6321
Dankie aan almal wat deelgeneem het aan verlede week se uitdaging oor boererate. Dit was 'n baie interessante bespreking.
Liewe Hester Sintester, jou ontklottery van ons binnestes begin nou na iets waaroor ek bekommerd moet begin raak. 😉
Sê ek ook. Netnou het ons geen geheim meer nie. 🤗
Nou watter geraamtes is in jou (ys)kas liewe Kameel?
Geen geraamtes nie…dood onskuldig wanneer dit by my yskas kom 😊 Klaar geskryf waar my groot sonde lê.
😇 Ons moet mos ons harte uitpraat in Blogland. Toemaar, jy mag maar jou geheimpies hê. Of jy kan 'n witleuentjie vertel – moet tog nie dat die feite in die pad staan van 'n goeie storie nie.
Ek vermoed sy het dieselfde kursus gedoen as Una se man.
Hierdie reaksie lyk dan nou of ek op die regte toon getrap het?
Jy bedoel daai toon met die ingroeitoonnael?
Vuurvliegie is reg, ai Hestertjie, probeer jy vir ons nou uitstryk? Jyt nie dalk n sielkundige ontleder wat ons so van die kant af beloer deur hierdie uitdagings nie, mmmm? Tog, is kos mos nou altyd n lekker gesels onderwerp….sal moet gaan kyk
Ek doen navorsing vir 'n boek wat ek wil skryf … hahaha
Whaaaaaaaaa, hier kom n ding….
Dit is hoekom 'n man net een vrou moet hê!!! Wil wil hom jammer kry….maar vir sy eie gesondheid is dit goed so.
Jy meen dat sy gesondheid dalk sal skade ly as hy handgemeen raak met die vrouens?
😂😂😂 Sjoe julle sal dit darem nie aan die arme man doen nie….hoop ek. Ag daar sien ek nou die prentjie homself voor die yskas afspeel.
Nee wat, 'n afranseling so nou en dan is goed vir sy gewig en gesondheid ook.
Jy verwag dat ons ons siele nou moet uitdop.
Nee, net jou yskas. Gee vir ons 'n killer resep – iets wat ek ook kan eet sonder om die skaal te vermy.
Lekker lekker uitdaging 😁
Dankie. Daar gaan een positiewe stemmetjie op. Al die ander bloggers verdink my van allerhande motiewe. Ek meen, hoe moet ek nou voel? 🙄😳😏
😁😁 dit is ek, betroubaar voorspelbaar ek weet jy wil net weet wat is in ons yskaste en basta met die res 😉
Ja, ek beplan 'n vakansie en wil weet waar ek kan gaan kuier 😁
By my, ek het 'n lieflike 2 slaapkamer ws vir gaste jy sal nie eens weet ek is hier nie. Veilig en mooi ongelukkig sonder die see xx 😉
Dankie Elanè, ek is altyd besig om vakansies te beplan in my kop, maar ag tog, om te reis na 'n ander bestemming hou vir my geen bekoring meer in nie. Ouderdom maak 'n mens lui en gemasksugtig.